el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fr el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el en el el el el el el el el el el el el el el el el el el el el el el el en el el el el el el el el el en el el el el el el el el el el de el el el el el el el de el de el el el el el el el el el el el el el el el el el el el el el el el el el el el el el el en en en el el el el el el el el el el eu el el pt el el el el hbs_lat de el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el en el el el el el el el el el el el el el el el el el el el el el el el el el el en el el el el el el el el el pt el el el el el el el en el el el en el el el de el el el de el el el de el el el de el el el de el el el de el el el de el el el en el el el en el el el fr el el el fr el el el en el el el en el el el en el el el en el el el en el el el el el el el el el el el el el el el el el el el el el en el en el el el en el en el el el en el el el en el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el
Η Κυριακή Παπαδοπούλου (γενν. 19 Μαΐου 1938, Θεσσαλονίκη),[2][3] γνωστή καλλιτεχνικά ως Μαρινέλλα, είναι Ελληνίδα τραγουδίστρια, σημαντική εκπρόσωπος του λαϊκού τραγουδιού, με εξαιρετική εκφραστική δυνατότητα. Τραγουδά επαγγελματικά από το 1956. Έχει κυκλοφορήσει πολλά προσωπικά άλμπουμ, τα περισσότερα από τα οποία γνώρισαν εμπορική επιτυχία. Είναι διάσημη κυρίως στην Ελλάδα και την Κύπρο αλλά και με διεθνή καριέρα. Ξεχωρίζει για την έκταση της φωνής της και τη μοναδική χροιά της. Το 2016, η Μαρινέλλα συμπλήρωσε 60 χρόνια συνεχούς παρουσίας στην ελληνική μουσική ενώ συνεχίζει να τραγουδά μέχρι και σήμερα. Από πολλούς θεωρείται ως η σημαντικότερη ερμηνεύτρια του ελληνικού τραγουδιού.
τραγουδιστής, ηθοποιός και μουσικός ηχογραφήσεων
Στέλιος Καζαντζίδης (1964–1966) και Τόλης Βοσκόπουλος (1973–1981)
Άνοιξε πέτρα, Τ' αθάνατο νερό, Σταλιά Σταλιά, Άμα δείτε το φεγγάρι, Καμιά φορά, Πάλι θα κλάψω
δεδομένα (π • σ • ε )
Οι διφωνίες που έκαναν μαζί, αποτελούν ακόμη και σήμερα αντικείμενο θαυμασμού, προσοχής και μελέτης. Ερμήνευσαν τραγούδια του Θεόδωρου Δερβενιώτη, του Απόστολου Καλδάρα, του Γιάννη Μαρκόπουλου του Βασίλη Τσιτσάνη, της Ευτυχίας Παπαγιαννοπούλου, του Κώστα Βίρβου κ.α.
Το 1963 εμφανίστηκαν στην επιθεώρηση "Αρχοντορεμπέτισσα" στο θέατρο "Ακροπόλ", στην "Τριάνα του Χειλά" και στα "Αστέρια" της Θεσσαλονίκης, ενώ άλλαξαν δισκογραφική εταιρεία, από την τότε COLUMBIA στην τότε ODEON, και συνέχισαν να ηχογραφούν για τη δισκογραφία.
Ο Στέλιος Καζαντζίδης και η Μαρινέλλα παντρεύτηκαν στις 7 Μαΐου του 1964 και ταξίδεψαν τραγουδώντας στη Γερμανία και την Αμερική. Στις αρχές του 1965 ο Καζαντζίδης πήρε την απόφαση να σταματήσει τις εμφανίσεις του. Χώρισαν τον Σεπτέμβρη του 1966, ενώ συναντήθηκαν δισκογραφικά για τελευταία φορά το 1968, ηχογραφώντας έναν κοινό δίσκο 33' στροφών (κυκλοφόρησε στις 18 Ιανουαρίου του 1969). Το τραγουδιστικό ντουέτο τους είναι πλέον θρυλικό!
Στα νυχτερινά κέντρα που εμφανίζονταν ("Τριάνα του Χειλά" στη Συγγρού, "Κουλουριώτη" στις Τζιτζιφιές, "Ξυπολητάκου" στο Ηράκλειο, "Μαντουμπάλα" στην Αλεξάνδρας, "Φαληρικόν" της Ηπείρου) γινόταν το αδιαχώρητο, ενώ συνεργάστηκαν με σημαντικούς καλλιτέχνες της εποχής, λ.χ. Πόλυ Πάνου, Γιώτα Λύδια, Στράτο Παγιουμτζή, Καίτη Γκρέι, Σωτηρία Μπέλλου, Μανώλη Αγγελόπουλο, Γιώργο Ζαμπέτα, Μανώλη Χιώτη, Μαίρη Λίντα, Άννα Χρυσάφη, Αντώνη Ρεπάνη κ.ά.
Στα χρόνια αυτά η Μαρινέλλα -ως πρώτο όνομα πια- πρωτοστάτησε στο στήσιμο ενός άλλου είδους διασκέδασης από αυτό που προσέφεραν μέχρι τότε τα νυχτερινά κέντρα. Από το μελαχρινό κορίτσι που καθόταν ντροπαλά στο λαϊκό πάλκο, πέταξε τις καρέκλες και μεταμορφώθηκε σε μια αεράτη γυναίκα με κοντοκουρεμένο μαλλί, η οποία, ντυμένη με πολυτέλεια, τραγουδούσε, χόρευε, έπαιζε και αλώνιζε πάνω στη πίστα. Ο τρόπος που αντιμετώπιζε τη δουλειά της την έκανε να ξεχωρίσει. Χρησιμοποιούσε μεγάλες ορχήστρες με τους καλύτερους μουσικούς της εποχής. Πρόσεχε τον ήχο, έβαλε θεατρικούς προβολείς, αντικατέστησε το σπάσιμο των πιάτων με τις γαρδένιες, έφτιαξε τα καμαρίνια και επέβαλε όχι μόνο την Κυριακή να είναι ρεπό, αλλά και οι μουσικοί της να πληρώνονται εκείνο το ρεπό.[13]
Δεν είναι τυχαίο ότι στο "Stork" της Φιλλελήνων, ή στην παραλία, συνυπάρχει μαζί της ο -ανερχόμενος τότε- Γιώργος Νταλάρας που ουσιαστικά από επιλογή της Μαρινέλλας ξεκίνησε την διαδρομή του στην επί σκηνής παρουσίαση των τραγουδιών,[14] με επιμελητή προγράμματος τον Σταύρο Ξαρχάκο. "Είναι η εποχή της Μαρινέλλας", όπως την χαρακτήρισε ο Νταλάρας σε συνέντευξή του στον δημοσιογράφο Νίκο Χατζηνικολάου. Μαζί του συνεργάστηκε για τρία ολόκληρα χρόνια, στο "Stork", μέχρι το 1971.
Κόσμος από όλη την Ελλάδα και το εξωτερικό έσπευσε να θαυμάσει την "Οπτικοακουστική" -όπως αυτοχαρακτηρίστηκε- τραγουδίστρια, ενώ πολλές προσωπικότητες δήλωσαν θαυμαστές της,[15] λ.χ. οι Μάνος Κατράκης, Αλέξης Μινωτής, Ειρήνη Παππά, Ingrid Bergman, Ζωή Λάσκαρη, Τζένη Καρέζη, Αλίκη Βουγιουκλάκη, Omar Sharif, Φράνκο Ροσελίνι, Μιχάλης Κακογιάννης κ.ά. Ο Φρανκ Σινάτρα, βλέποντας την Μαρινέλλα, είπε πως "Αν αυτή η γυναίκα διάλεγε να κάνει διεθνή καριέρα, δύο εβδομάδες θα ήταν αρκετές για να μιλάει γι' αυτή όλος ο κόσμος".[16]
Την ίδια χρονιά γύρισε ένα έγχρωμο σόου διάρκειας 15 λεπτών που σκηνοθέτησε γι' αυτήν ο Ζεράρ Σαχινιάν στη Μύκονο. Σκοπός του φιλμ ήταν η προβολή της Ελλάδας στην Ευρώπη, την Αμερική και την Ιαπωνία. Η Μαρινέλλα με φόντο τους Μυκονιάτικους μύλους τραγούδησε συνθέσεις του Ζαμπέτα, του Πλέσσα και του Νάκη Πετρίδη στα αγγλικά, στα γαλλικά και στα ελληνικά.[17]
Εκείνη την περίοδο η Μαρινέλλα τάραξε την κοινωνία της εποχής, αφού έγινε ανύπαντρη μητέρα, φέρνοντας στον κόσμο τη μοναχοκόρη της, Τζωρτίνα (Γεωργία-Χριστίνα)[21] Σερπιέρη, καρπό του έρωτά της με τον πρωταθλητή Ελλάδος στην ιππασία Φρέντυ Σερπιέρη. Στις 10 Νοεμβρίου του ίδιου χρόνου[22] παντρεύτηκε τον δεύτερο σύζυγό της, τον τραγουδιστή Τόλη Βοσκόπουλο. Δύο γεγονότα που σαφώς απασχόλησαν ιδιαίτερα τον Τύπο της εποχής. Μαζί με τον Τόλη Βοσκόπουλο εμφανίστηκαν στη "Νεράιδα", ενώ μοιράστηκαν δύο μεγάλους δίσκους ("Μαρινέλλα & Βοσκόπουλος" και "Εγώ κι' εσύ"), αλλά τις περισσότερες φορές μέσα στα επόμενα χρόνια συνόδευε ο ένας τον άλλον στους προσωπικούς τους δίσκους. Ο γάμος τους κράτησε μέχρι το '81.
Την ίδια χρονιά εμφανίστηκε στην Πλακιώτικη μπουάτ "Zoom" με τους Αθηναίους (το συγκρότημα που στα χρόνια 1967-1972 βρισκόταν στο πλευρό της Νάνας Μούσχουρη στα πρώτα βήματα της διεθνούς καριέρας της), τον Κώστα Καράλη, τη Ρένα Πάντα και τους αδελφούς Τζαβάρα. Επίσης, εμφανίστηκε στην τηλεοπτική εκπομπή του Γιώργου Παπαστεφάνου "Μουσική βραδιά" ερμηνεύοντας από το "Zoom" τραγούδια του "Ρεσιτάλ", επίσης Χατζιδάκι με τον Γιώργο Μαρίνο, αλλά και ρεμπέτικα με την Σωτηρία Μπέλλου, που πάντα δήλωνε φανατική θαυμάστρια της.[15]
Στις 10 Αυγούστου του 1979 κυκλοφόρησε τον πολυσυλλεκτικό δίσκο "Σ' αγαπώ", ενώ εμφανίστηκε στο νυχτερινό κέντρο "Stork" με τους αδελφούς Τζαβάρα, Γιώργος Πολυχρονιάδης, Τζίνα Σπηλιωτοπούλου, Νανά Αλεξανδρή κ.α.
Στις 29 Ιουλίου του 1984, κυκλοφόρησε τον δίσκο "Μεγάλες στιγμές", τραγουδώντας με το δικό της τρόπο, χαρακτηριστικά τραγούδια κορυφαίων συνθετών με τους οποίους δεν συναντήθηκε -σχεδόν ποτέ- η προσωπική της καριέρα (λ.χ. Δήμο Μούτση, Μάνο Λοΐζο, Διονύση Σαββόπουλο, Χατζιδάκι κ.α.) και εμφανίστηκε στη "Νεράιδα" με την Μαργαρίτα Ζορμπαλά και την Κωνσταντίνα.
Στις 12 Μαΐου του 1988, συμμετείχε σε μια μεγάλη τιμητική συναυλία για τον Γιώργο Ζαμπέτα στο Παναθηναϊκό Στάδιο, μαζί με τους Τόλη Βοσκόπουλο, Δημήτρη Μητροπάνο, Βίκυ Μοσχολιού, Γιάννη Πουλόπουλο, Αντώνη Καλογιάννη, Σταμάτη Κόκκοτα, Δούκισσα, Μαρία Δημητριάδη και Ελένη Ροδά -παρουσία του μουσικοσυνθέτη.
Τον Νοέμβριο του ίδιου χρόνου, ήταν το πρόσωπο που πρωταγωνίστησε στην μετατροπή του ιστορικού κινηματογράφου "Rex" της οδού Πανεπιστημίου, σε Music Hall. Άρθρα στον Τύπο της εποχής, έγραφαν το πώς με περισσότερα από 300.000.000 δραχμές, το καμένο "θλιβερό ερείπιο", μετετράπη σε θέατρο "με σκηνή μεγαλύτερη και από αυτήν της Όπερας του Παρισιού". Την καινούργια του εποχή εγκαινίασε η Μαρινέλλα -με την εικαστική προσφορά του Γιάννη Τσαρούχη- και ο Βασίλης Τσιβιλίκας, με ουσιαστικά μουσικοθεατρικές "ρεβύ" σε σκηνοθεσία του Σταμάτη Φασουλή.
Η μουσική παράσταση συνεχίστηκε και το 1989, παρουσιάζοντας τον καινούργιο της δίσκο "Είσαι μια θύελλα". Στο πρόγραμμα -αντί του Τσιβιλίκα- προστέθηκε η ηθοποιός Δήμητρα Παπαδοπούλου και ο Σταμάτης Φασουλής.
Τον Σεπτέμβριο του 1992 κυκλοφόρησε τον δίσκο "Η Μαρινέλλα τραγουδά μεγάλες κυρίες", πρόκειται για μία δισκογραφική δουλειά μέσα από την οποία ερμηνεύει διασκευασμένα επιτυχίες διεθνών καλλιτέχνιδων (λ.χ. Mina, Amalia Rodrigues, Shirley Bassey, Dalida κ.α). Από τη χρονιά αυτή και μετά, η Μαρινέλλα περιόρισε τις εμφανίσεις της στα νυχτερινά κέντρα διότι έχει αλλάξει ο τρόπος διασκέδασης σε αυτά, κάτι που τη βρήκε αντίθετη.
Στις 6 Μαρτίου του 1994, προβλήθηκε το τηλεοπτικό σόου "Μαρινέλλα και χθες και σήμερα και αύριο", όπου ο σκηνοθέτης Σταμάτης Φασουλής παρουσίασε την καλλιτεχνική της πορεία. Στο αφιέρωμα αυτό, συμμετείχαν ο Γιώργος Νταλάρας και ο Κώστας Χατζής, ενώ χόρεψε εικοσιμελές μπαλέτο με επικεφαλής τον χορογράφο Δημήτρη Παπάζογλου. Η Μαρινέλλα ηχογράφησε εκ νέου τα τραγούδια που την καθιέρωσαν -για τις ανάγκες του σόου- και παρουσίασε την καινούργια δισκογραφική της δουλειά "Το ξημέρωμα του έρωτα" σε μουσική Θανάση Πολυκανδριώτη, Χρήστου Νικολόπουλου και στίχους Ιφιγένειας Γιαννοπούλου, Φωτεινής Δούρου, που κυκλοφόρησε στα τέλη του 1993.
Τον χειμώνα του ίδιου χρόνου, εμφανίστηκε ξανά στο "Rex", έχοντας μαζί της πολλούς νέους τραγουδιστές (Αλέξανδρος Χατζής, Δημήτρης Κόκκοτας, Χαρά Κεφαλά, Αναστασία Ζαννή κ.α.), ενώ παρουσίασε τα τραγούδια του Βασίλη Δημητρίου για την τηλεοπτική σειρά του Κώστα Κουτσομύτη "Πρόβα νυφικού", βασισμένη στο ομώνυμο μυθιστόρημα της Ντόρας Γιαννακοπούλου. Επίσης, ηχογράφησε το τραγούδι του Αλέξη Παπαδημητρίου "Έξι μήνες" σε στίχους Άγγελου Πυριόχου στον δίσκο "Εν πλω", που είχε ως θεματολογία τον Έλληνα ναυτικό. Τον δίσκο, μοιράστηκε ερμηνευτικά με τους Νίκο Κούρκουλο, Κωνσταντίνα, Γιάννη Πάριο, Δημήτρη Μητροπάνο, Μαντώ και Αντώνη Καλογιάννη.
Το 1997, υπόγραψε συμβόλαιο με τη δισκογραφική εταιρεία BMG/RCA και εγκαινίασε την "Πύλη Αξιού" της Θεσσαλονίκης παρουσιάζοντας ένα πρόγραμμα μαζί με τον Στέφανο Κορκολή. Τον Μάϊο της ίδιας χρονιάς κυκλοφόρησε τον δίσκο "Για πρώτη φορά" με τραγούδια του συνθέτη («Έλα απόψε σαν βαρδάρης», «Βασανισμένη Κυριακή», «Σαν να 'ταν χθες» κ.ά.).
Στις 27 Απριλίου του 1998, η Μαρινέλλα παρουσίασε το πρόγραμμα "Η Μαρινέλλα τραγουδά και θυμάται" στο Μέγαρο Μουσικής Αθηνών, σε μουσική επιμέλεια του Λάμπρου Λιάβα, με στόχο την ενίσχυση του Χατζηκυριάκειου Ιδρύματος Παιδικής Προστασίας. Η Μαρινέλλα ερμήνευσε Αττίκ, Χρήστο Χαιρόπουλο, Γιαννίδη, Τσιτσάνη, Σουγιούλ κ.ά. Τα δημοσιεύματα της εποχής έγραφαν για την «άφθαρτη» φωνή της και την «ωριμότητα» της έκφρασης της. Η μουσική παράσταση παρουσιάστηκε στο Ωδείον Ηρώδη του Αττικού καθώς και σε ανοιχτά θέατρα σε όλη την Ελλάδα, ενώ ο διπλός ψηφιακός δίσκος που προέκυψε, έγινε πλατινένιος.
Την επιτυχία της πρώτης μουσικής παράστασης στο Μέγαρο, ακολούθησε ακόμη μία, τον Σεπτέμβριο του 1999, με τον τίτλο "Με βάρκα… το τραγούδι", που έκανε αρχή στο Θέατρο Γης της Θεσσαλονίκης στις 1 Σεπτεμβρίου. Ακολούθησε, το Ωδείον Ηρώδη του Αττικού (στις 18 Σεπτεμβρίου), το Μέγαρο Μουσικής Αθηνών (στις 18 Οκτωβρίου) καθώς και το Ο.Α.Κ.Α (στις 1 Οκτωβρίου) με 25,000 θεατές. Η Μαρινέλλα ερμήνευσε τραγούδια της ευρύτερης περιοχής της Μεσογείου (λ.χ. «Άντρα μου πάει», «Luna rossa», «Piensa en mi», «Rom», «Μισιρλού», «Περβόλια», αλλά και το «Κλαις» μαζί με τη φωνή της Σοφίας Βέμπο, μιας φωνής πρότυπο για τη Μαρινέλλα, μαζί με αυτή της Καίτης Μπελίντα), σε μουσική επιμέλεια του Λάμπρου Λιάβα.[32]
Το 2000, η Μαρινέλλα αποδέχτηκε την πρόταση του σκηνοθέτη Κώστα Κουτσομύτη να πρωταγωνιστήσει στην τηλεοπτική μεταφορά του βιβλίου "Ύστερα ήρθαν οι μέλισσες" του Γιάννη Ξανθούλη. Η Μαρινέλλα υποδύθηκε την Μαρίκα Σουέζ, μια θεατρίνα ενός ιδιότυπου μπουλουκιού, που έδινε παραστάσεις σε λουτροπόλεις εξαθλιωμένες απ' τους πολέμους, στα χρόνια του Εμφυλίου. Η τηλεοπτική σειρά προβλήθηκε από την ΕΤ-1, ενώ τα τραγούδια της σειράς έγραψε ο Σταμάτης Κραουνάκης («Νύχτα θεά», «Ό,τι τραγουδώ», «Ξέχασέ μας» κ.α.). Στο πλευρό της, στάθηκε η Κάτια Δανδουλάκη, ο Γιώργος Βογιατζής και ένας μεγάλος θίασος αξιόλογων ηθοποιών (Γιώργος Χριστοδούλου, Υβόννη Μαλτέζου, Νατάσσα Μανίσαλη, Άγγελος Παπαδημητρίου, Χρήστος Στεργιόγλου, Θάλεια Ματίκα, Μαρίνα Ψάλτη, Σία Κοσκινά, Δήμος Γιγαντάκης κ.α.).[33]
Στις 4 Μαρτίου του 2001, τραγούδησε για φιλανθρωπικό σκοπό στο ξενοδοχείο "Intercontinental", σε κλειστό κύκλο καλεσμένων, συνεισφέροντας στο έργο αγάπης και κοινωνικής μέριμνας του φιλανθρωπικού σωματείου "Αρωγή", για την ανέγερση σταθμού για παιδιά με ειδικές ανάγκες στο Δήμο Αχαρνών. Το σωματείο, σε αναγνώριση της προσφοράς της, την ανακήρυξε ως πρέσβειρα του.
Στις 30 Μαΐου του 2002, συμμετείχε στην επέτειο των 50 χρόνων μουσικής του Μίμη Πλέσσα, στη μουσική παράσταση "Ιωβηλαίον", στο Ωδείον Ηρώδη του Αττικού, ερμηνεύοντας τραγούδια του δημιουργού δίπλα στον Δημήτρη Μητροπάνο και την Ελευθερία Αρβανιτάκη (λ.χ. «Μην του μιλάτε του παιδιού», «Το φεγγάρι πάνωθε μου», «Έκλαψα χθες», «Σε βλέπω στο ποτήρι μου» κ.α.).
Άρθρο των N.Y. Times στις 10/4/2003.
Τον Νοέμβριο του ίδιου χρόνου, τραγούδησε με τον Γιώργο Νταλάρα μετά από 31 χρόνια. Η μουσική παράσταση απέσπασε θερμότατες κριτικές από τον Τύπο, ο οποίος έκανε ιδιαίτερη αναφορά στην επανένωση των δύο καλλιτεχνών. Λόγω της μεγάλης ζήτησης που είχαν οι πέντε συναυλίες του Νοεμβρίου, και ύστερα από απαίτηση του κοινού, οι συναυλίες επαναλήφθηκαν τον Φεβρουάριο του 2003 στο Μέγαρο Μουσικής Αθηνών και στο Μέγαρο Μουσικής Θεσσαλονίκης. Οι συναυλίες επαναλήφθηκαν και σε ανοιχτούς χώρους στην Ελλάδα και ακολούθησαν συναυλίες σε Κύπρο, Αμερική, Καναδά, Αγγλία και Αυστραλία. Οι συναυλίες στην Αμερική αναφέρθηκαν εκτενώς και σε μεγάλα έντυπα. Στις 10 Απριλίου του 2003, οι New York Times έγραψαν για την Μαρινέλλα: "Μarinella, a luminary in the Greek pop, called "laika". Her voice was earthy and strong, and she had the presence of an actress as she danced a few teasing steps or brought dignity to longing (Η Μαρινέλλα, μια εξέχουσα μορφή στην Ελληνική λαϊκή μουσική. Η φωνή της ήταν γήινη και δυνατή, και η παρουσία της αντάξια μιας ντίβας του Θεάτρου σαν χόρευε με βήματα σκερτσόζικα ή εξέφραζε μεγαλοπρεπώς τα πάθη της)" (by Jon Pareles).[34]
Το 2004, γράφτηκε στον Τύπο, ότι η Μαρινέλλα θα υποδυόταν τη "Μάνα κουράγιο" του Μπρεχτ στο Μέγαρο Μουσικής Αθηνών, σε μουσική του Σταμάτη Κραουνάκη. Τελικά, αντί αυτής, παρουσιάστηκε η μουσική παράσταση "Φωνή από φως", σε σκηνοθεσία Σταμάτη Φασουλή (στις 29, 31 Μαρτίου και στις 2, 3, 5 Απριλίου). Η Μαρινέλλα, ερμήνευσε τραγούδια από την πολυετή της καριέρα (λ.χ. «Θα τραγουδήσω», «Αεροπλάνο», «Ο κυρ Αντώνης», «Απόψε σε θέλω», «Πόσο λυπάμαι», «Τα λόγια και τα χρόνια», «Μια στεναχώρια έχω απόψε» κ.α.), ενώ πρωτοπαρουσίασε τα τραγούδια από την επόμενη δισκογραφική της δουλειά με τον Νίκο Αντύπα και τη Λίνα Νικολακοπούλου, με τον τίτλο "Άμμος ήτανε" που κυκλοφόρησε λίγο καιρό μετά.
Την ίδια χρονιά, ύστερα από μια μεγάλη περιοδεία σε όλη την Ελλάδα, στις 7 Αυγούστου, συμμετείχε στη συναυλία του Μίκη Θεοδωράκη στα εγκαίνια της γέφυρας Ρίου - Αντιρρίου, τραγουδώντας σόλο το τραγούδι «Δρόμοι παλιοί» σε ποίηση του Μανώλη Αναγνωστάκη και τα τραγούδια «Βράχο - Βράχο τον καημό μου» και «Παράπονο» με τον Γιώργο Νταλάρα. Λίγες μέρες μετά, στις 29 Αυγούστου, συμμετείχε και στην Τελετή Λήξης των Ολυμπιακών Αγώνων της Αθήνας (Θερινοί Ολυμπιακοί Αγώνες 2004), τραγουδώντας μεταξύ άλλων το τραγούδι του Χαράλαμπου Βασιλειάδη "Άναψε το τσιγάρο", σε στίχους Γεράσιμου Κλουβάτη.
Στις 8 Μαρτίου του 2005, το μηνιαίο περιοδικό Life & Style σε συνεργασία με τα καταστήματα καλλυντικών Notos Galleries βράβευσαν τη Μαρινέλλα ως "Ερμηνεύτρια της Χρονιάς", σε μια κοσμική εκδήλωση στο Fever, η οποία προβλήθηκε από το τηλεοπτικό κανάλι ALPHA, με τίτλο "Γυναίκες Της Χρονιάς 2004".
Στις 7 Ιουλίου, εμφανίστηκε στη συναυλία - αφιέρωμα για τη Βίκυ Μοσχολιού, στο "Θέατρο Βράχων Μελίνα Μερκούρη". Τραγούδησε τις επιτυχίες της ερμηνεύτριας μαζί με τις Χάρις Αλεξίου, Δήμητρα Γαλάνη, Ελευθερία Αρβανιτάκη, Γλυκερία, Τάνια Τσανακλίδου, Μελίνα Κανά, Μελίνα Ασλανίδου και Ανδριάνα Μπάμπαλη. Η μουσική παράσταση, με τον τίτλο "Δεν ξέρω πόσο σ' αγαπώ", ηχογραφήθηκε και κυκλοφόρησε την άνοιξη του επόμενου χρόνου.
Τον χειμώνα του ίδιου χρόνου, η Μαρινέλλα κυκλοφόρησε το άλμπουμ "Τίποτα δεν γίνεται τυχαία" με τραγούδια του Γιώργου Θεοφάνους, ενώ εμφανίστηκε στην τηλεοπτική εκπομπή της Έλενας Κατρίτση "Privé", παρουσιάζοντας την καινούργια της δουλειά.
Στις 29 και 30 Μαΐου του 2006, η Μαρινέλλα τραγούδησε για φιλανθρωπικό σκοπό, στο Ωδείον Ηρώδη του Αττικού, με δυο συναυλίες που είχαν τον τίτλο "Η Μαρινέλλα τραγουδά την ελπίδα", για την ενίσχυση του Σωματείου «ΕΛΠΙΔΑ - Σύλλογος Φίλων Παιδιών με καρκίνο», στην προσπάθεια ανέγερσης του πρώτου παιδιατρικού ογκολογικού νοσοκομείου στην Ελλάδα. Η Μαρινέλλα ερμήνευσε τις επιτυχίες της με τη συνοδεία της παιδικής χορωδίας του Σπύρου Λάμπρου (λ.χ. «Άναψε φώτα», «Τολμώ», «Γιατί φοβάσαι», «Συμβιβαζόμαστε», «Τα παλληκάρια», «Έλα γι' απόψε», «Αλεξάνδρεια», «We are the world», κ.α.). Στην πρώτη συναυλία, ανέβηκε στη σκηνή ο Γιώργος Νταλάρας τραγουδώντας μαζί της τα τραγούδια «Ο Mare e tu (Η θάλασσα και 'συ)» και «Πριν το τέλος», ενώ στην δεύτερη συναυλία, ανέβηκε ο Αντώνης Ρέμος τραγουδώντας μαζί της τα τραγούδια «Σ' αγαπώ» και «Είσαι παντού και πουθενά».
Στις 1, 2 και 3 Ιουνίου, πραγματοποιήθηκε στο Μέγαρο Μουσικής Αθηνών αφιέρωμα στον Λευτέρη Παπαδόπουλο, με τον τίτλο "Θα πιω απόψε το φεγγάρι". Στο αφιέρωμα συμμετείχαν -εκτός από την Μαρινέλλα- ο Γιώργος Νταλάρας, ο Κώστας Μακεδόνας, η Γλυκερία, η Μελίνα Ασλανίδου και το συγκρότημα ONAR. Οι παραστάσεις επαναλήφθηκαν και στο Μέγαρο Μουσικής Θεσσαλονίκης τον Μάϊο του επόμενου χρόνου.
Τον χειμώνα του ίδιου χρόνου, η Μαρινέλλα αποφάσισε να επιστρέψει στη νυχτερινή διασκέδαση. Βρέθηκε στο "Αθηνών Αρένα" με τον Αντώνη Ρέμο για δυο χρονιές.
Η Μαρινέλλα στο "Αθηνών Αρένα" το 2006.
Το 2007, ο Σύνδεσμος Φίλων Ευρωπαϊκής Ιδέας (Σ.Φ.Ε.Ι.) υπό την αιγίδα των Υπουργείων Πολιτισμού και Μακεδονίας - Θράκης, τη Νομαρχία και του Δήμου Θεσσαλονίκης, της διοργάνωσε μια τιμητική βραδιά με τίτλο «50 χρόνια Μαρινέλλα», όπου την βράβευσε για την συνολική προσφορά της. Η εκδήλωση πραγματοποιήθηκε στις 20 Μαρτίου στο συνεδριακό κέντρο "Ιωάννης Βελλίδης", στη Θεσσαλονίκη, με την παρουσία πλήθους κόσμου.[35] Αντίστοιχες βραβεύσεις υπήρξαν στις 27 Μαρτίου, όπου το μηνιαίο περιοδικό Life & Style βράβευσε για δεύτερη φορά τη Μαρινέλλα ως "Ερμηνεύτρια της Χρονιάς '07", αλλά και στις 29 Οκτωβρίου, όπου η Μαρινέλλα τιμήθηκε από τα Μουσικά Βραβεία Αρίων, στην έκτη τους απονομή μουσικών βραβείων[36].
Το 2008, στις 25 Φεβρουαρίου, η Μαρινέλλα αφηγήθηκε αποσπάσματα από το βιβλίο του Παναγιώτη Κουνάδη "Ο αινιγματικός κος Μίνως" στην παρουσίαση του στο Μουσείο Μπενάκη και τραγούδησε μαζί με τους Γιώργο Νταλάρα, Χάρις Αλεξίου και Γιάννη Πάριο τα τραγούδια «Ο Αντώνης ο βαρκάρης» και «Το μινόρε της αυγής».
Τον ίδιο χρόνο πήρε μέρος στις συναυλίες με τίτλο "Τραγουδώ το νησί μου" σε μουσική του Γιώργου Θεοφάνους τραγουδώντας με τον Πέτρο Γαϊτάνο και τον Αντώνη Ρέμο κύπριους ποιητές, στην Τάφρο Ντ' Αβίλα της Λευκωσίας (11 Σεπτεμβρίου) και στο Ωδείον Ηρώδη του Αττικού (7 και 8 Οκτωβρίου). Συμμετείχαν οι Άλεξ Παναγής, Γιωργής Τσουρής και Μαριάμ Βενιζέλου, ενώ συνόδευε η Συμφωνική Ορχήστρα Κύπρου υπό τη διεύθυνση Γιώργου Ζαχαρίου και η χορωδία Άρης Λεμεσού. Η Μαρινέλλα, ερμήνευσε τα τραγούδια «Άδεια θρανία» σε ποίηση Ανδρέα Παστελλά, «Σήμερον που σ' αντίκρυσα (Ξύπνα Γληόρη)» ο επικήδειος λόγος της Αντωνούς Αυξεντίου για τον γιο της και ήρωα Γρηγόρη Αυξεντίου, «Η λησμονημένη» σε ποίηση Μάνου Κράλη, «Το τελευταίο λεωφορείο» σε ποίηση Κυριάκου Χαραλαμπίδη, «Το γράμμα και η οδός» σε ποίηση Γιάννη Παπαδόπουλου κ.α. Το τραγούδι «Σήμερον που σ' αντίκρυσα (Ξύπνα Γληόρη)» κυκλοφόρησε πρώτη φορά δικτυακά σε μορφή MP3 από τον ιστότοπο της εφημερίδας "Καθημερινή" της Κύπρου, στις 1 και 2 Απριλίου 2012,[37] ενώ όλο το μουσικό έργο κυκλοφόρησε στην Κύπρο τον Μάρτιο του 2014.[38]
Στις 6 Νοεμβρίου του ίδιου χρόνου εμφανίστηκε στο "Διογένης Studio" με τον Γιάννη Πάριο. Σύμφωνα με την εφημερίδα "Το ΒΗΜΑ της Κυριακής" (1 Φεβρουαρίου 2009), μέχρι τον Φεβρουάριο του 2009 παρακολούθησαν το πρόγραμμα τους πάνω από 80.000 θεατές. Οι εμφανίσεις τους τελείωσαν στις 5 Απριλίου του επόμενου χρόνου.
Στις 17 Ιουνίου του 2009 το μηνιαίο περιοδικό Life & Style βράβευσε για τρίτη φορά τη Μαρινέλλα ως "Ερμηνεύτρια της Χρονιάς", σε μια κοσμική εκδήλωση στο Αθηνών Αρένα, η οποία προβλήθηκε από το τηλεοπτικό κανάλι STAR, με τίτλο "Γυναίκες της Χρονιάς 2008".
Το φθινόπωρο του ίδιου χρόνου η Μαρινέλλα συμμετείχε σε δυο συναυλίες-αφιερώματα στο Στέλιο Καζαντζίδη -ύστερα από δική της πρωτοβουλία- με τον τίτλο "Η φωνή ζει" (στις 18 Σεπτεμβρίου στο Καλλιμάρμαρο στάδιο της Αθήνας και στις 23 Σεπτεμβρίου στο Καυτανζόγλειο Στάδιο της Θεσσαλονίκης), για τις ανάγκες ανέγερσης ενός ξενώνα για ορφανά και απροστάτευτα παιδιά με ειδικές ανάγκες του σωματείου κοινωνικής μέριμνας "Αρωγή". Δίπλα της στάθηκαν ο Γιώργος Νταλάρας, η Χάρις Αλεξίου, ο Δημήτρης Μητροπάνος, η Γλυκερία και ο Πασχάλης Τερζής.
Από τις 15 Απριλίου 2010, η Μαρινέλλα πρωταγωνίστησε στη μουσικοθεατρική παράσταση "Μαρινέλλα - Το Μιούζικαλ" των Θανάση Παπαθανασίου και Μιχάλη Ρέππα, σε σκηνοθεσία του Σταμάτη Φασουλή και χορογραφίες του Δημήτρη Παπάζογλου, σημειώνοντας μεγάλη επιτυχία. Η παράσταση παρουσιάστηκε στο Θέατρο Παλλάς, στο Μέγαρο Μουσικής Θεσσαλονίκης (από τις 5 Ιανουαρίου 2011) και ολοκληρώθηκε με μια σύντομη καλοκαιρινή περιοδεία το καλοκαίρι του 2011. Συμπρωταγωνίστησαν οι ηθοποιοί Αντώνης Λουδάρος, Ευαγγελία Μουμούρη, Μέμος Μπεγνής , Τζένη Μπότση και συμμετείχαν ακόμη δώδεκα ηθοποιοί και χορευτές.[39][40] Στις 11 Οκτωβρίου, ο θεατρολόγος Κώστας Γεωργουσόπουλος έγραψε πως η Μαρινέλλα "Δεν είναι απλά αυτό που ονοµάζουµε ακτινοβολία, επικοινωνιακό τέρας, είναι µια Σειρήνα, σαν τις οµηρικές, που µπορεί να αναστατώσει και να σαγηνεύσει και τον τυφλό και τον κουφό, τον τυφλό µε τη φωνή, τον κουφό µε το λάλο, κυριολεκτικά, άγαλµα. Ω! ναι, έχουµε κι εµείς την Πιαφ και την Γκάρλαντ και το µιούζικαλ που της αξίζει.…".[41]
Το χειμώνα του 2011-2012 η Μαρινέλλα συνεργάστηκε με τη Νατάσα Θεοδωρίδου στο νυχτερινό κέντρο "Βοτανικός" από τις 11 Νοεμβρίου, σε καλλιτεχνική επιμέλεια του Σταμάτη Φασουλή. Μαζί τους, ήταν και ο Παναγιώτης Πετράκης.[42] Στις 2 Ιουλίου 2012, πραγματοποίησαν μια κοινή συναυλία στο Δημοτικό Αμφιθέατρο της Λάρνακας, στην Κύπρο.
Στις 18 Απριλίου 2013, η Μαρινέλλα έδωσε μια μεγάλη συναυλία στην Κωνσταντινούπολη, στο Κέντρο Πολιτισμού «İş Sanat». Μαζί της, ήταν και ο Κώστας Καραφώτης. Ο Τουρκικός Τύπος έγραψε: "Ege'nin karşi yakasindan efsanevi bir sesi ağirladi, sanatçı, performansı boyunca muhteşem dansları ve olağanüstü sesi ile seyirciyi büyüledi (Μια θρυλική καλλιτέχνις που εντυπωσίασε το κοινό με την υπέροχη παρουσία και την εξαιρετική φωνή της, καθόλη τη διάρκεια της παράστασης!". [43]
Το 2013-2014 η Μαρινέλλα μαζί με τον Κώστα Χατζή παρουσίασε ξανά το "Ρεσιτάλ", σχεδόν 37 χρόνια μετά την πρώτη τους συνεργασία επί σκηνής, στο Θέατρο Παλλάς (από τις 25 Ιανουαρίου 2013) και στο Μέγαρο Μουσικής Θεσσαλονίκης (29 έως 31 Μαρτίου 2013) ενώ πραγματοποίησε και δύο καλοκαιρινές περιοδείες σε μεγάλες πόλεις της Ελλάδας και της Κύπρου. Την καλλιτεχνική επιμέλεια των παραστάσεων επιμελήθηκε ο Φίλιππος Παπαθεοδώρου και την σκηνοθεσία ο Σταμάτης Φασουλής.[44][45] [46] Σημειώνουμε ότι ο δίσκος του "Ρεσιτάλ" είχε ηχογραφηθεί ζωντανά το 1976 και είναι ένας από τους εμπορικούς δίσκους όλων των εποχών στην Ελλάδα.
Από τις 22 Ιανουαρίου 2014, η Μαρινέλλα πρωταγωνίστησε στο μιούζικαλ - υπερπαραγωγή "Η Μαρινέλλα συναντά τη Βέμπο" στο Θέατρο Badminton, αποσπώντας διθυραμβικές κριτικές.[47][48] Τα κείμενα και τη σκηνοθεσία επιμελήθηκε ο Πέτρος Ζούλιας, τη μουσική επιμέλεια ο Λάμπρος Λιάβας και τις χορογραφίες ο Φωκάς Ευαγγελινός. Συμμετείχε ένας πενηνταμελής θίασος (λ.χ. Χρήστος Στέργιογλου, Μιχάλης Μαρίνος, Χριστίνα Αλεξανιάν, Χρήστος Πλαΐνης, Νεφέλη Ορφανού, Τάσος Κωστής κ.α.). Η παράσταση παρουσιάστηκε και στο Μέγαρο Μουσικής Θεσσαλονίκης από τις 5 Μαρτίου 2014, με τους ίδιους συντελεστές.[49]
Τον Ιανουάριο του 2015, ο Σταύρος Ξαρχάκος συνέθεσε ένα νέο μουσικό έργο για τη φωνή της Μαρινέλλας, μελοποιώντας την περίφημη "Σονάτα του σεληνόφωτος" του Γιάννη Ρίτσου.[50][51] Παρουσιάστηκε στον χώρο της "Πειραιώς 260" σε σκηνοθεσία του Γιώργου Νανούρη στις 15, 16 και 17 Ιουλίου 2015 (στο πλαίσιο του Φεστιβάλ Αθηνών και Επιδαύρου), όπου ενθουσίασε κοινό και κριτικούς.[52] Στο πιάνο, ο Νεοκλής Νεοφυτίδης.
Τον Απρίλιο του 2016, τραγούδησε με την Φιλαρμονική Ορχήστρα «Ομόνοια» Γαστουρίου Κέρκυρας και τη Χορωδία Αχαράβης Κέρκυρας στο Θέατρο Παλλάς (11, 12 και 18 Απριλίου) και στο Μέγαρο Μουσικής Θεσσαλονίκης (22 και 23 Απριλίου) σε ενορχηστρώσεις του Νικόλα Αναδολή.[53][54] Ακολούθησε μια μεγάλη συναυλία, με τους ίδιους συντελεστές, στο Παλαιό Φρούριο Κέρκυρας, στις 29 Ιουλίου 2016.
Από τις 31 Δεκεμβρίου 2016, η Μαρινέλλα μαζί με τον Τάκη Ζαχαράτο παρουσίασε τη μουσικοθεατρική παράσταση "Μαρινέλλα - Ζαχαράτος στον Καθρέφτη του Παλλάς" στο Θέατρο Παλλάς, σε σκηνοθεσία του Σταμάτη Φασουλή, κείμενα του Γιάννη Ξανθούλη, μουσική του Γιάννη Χριστοδουλόπουλου και χορογραφίες του Δημήτρη Παπάζογλου.[55] Συμμετείχαν και δέκα νεαροί ηθοποιοί και χορευτές. Η παράσταση παρουσιάστηκε και στην Κύπρο τον Ιούλιο του 2017.
Το καλοκαίρι του ίδιου χρόνου η Μαρινέλλα με τον Αντώνη Ρέμο και τον Χρήστο Νικολόπουλο έκαναν περιοδεία σε Ελλάδα και Κύπρο με τη μουσική παράσταση "Όσο υπάρχεις, θα υπάρχω".[56]
Το 2017-2018 η Μαρινέλλα συνεργάστηκε με την Ελένη Βιτάλη και την Γλυκερία, παρουσιάζοντας σε Ελλάδα και Κύπρο τη μουσική παράσταση "Γυναικεία υπόθεση".[57] Από τις 24 Δεκεμβρίου 2017 ξεκίνησαν μουσικές εμφανίσεις στο νυχτερινό κέντρο "Γκάζι Live" της Αθήνας, σε σκηνοθεσία του Νίκου Σούλη.[58].
Το 2018-2019 η Μαρινέλλα συνεργάστηκε με τους Κώστα Μακεδόνα, Έλενα Παπαρίζου, Κωνσταντίνο και Ματθαίο Τσαχουρίδη και Ήβη Αδάμου στη μουσική παράσταση "Η μουσική είναι ζωή" η οποία παρουσιάστηκε πρώτα στη Θεσσαλονίκη, στην "Πύλη Α'", και έπειτα στην Αθήνα, στο "Diogenis Studiο".[59][60] Το καλοκαίρι του 2019, το πρόγραμμα περιόδευσε σε μεγάλες πόλεις της Ελλάδας και της Κύπρου, χωρίς τους αδελφούς Τσαχουρίδη.
Στις 3 και 17 Φεβρουαρίου 2020 η Μαρινέλλα παρουσίασε τη μουσική παράσταση "Μαρινέλλα - Ο Μύθος" στο Κέντρο Πολιτισμού Ίδρυμα Σταύρος Νιάρχος (Αίθουσα Σταύρος Νιάρχος) με τη συνοδεία της «Φιλαρμόνιας» Ορχήστρας Αθηνών, σε σκηνοθεσία του Γιώργου Νανούρη, ερμηνεύοντας επιτυχίες από την εξηντάχρονη πορεία της («Όμορφη πόλη», «Στα περβόλια», «Θα σε πάρω να φύγουμε», «Ό,τι τραγουδώ», «Έλα γι' απόψε», «Άνοιξε πέτρα», «Τ' αθάνατο νερό» κ.α.). Μέρος των εσόδων από τις δύο συναυλίες διατέθηκαν για τους σκοπούς του Σωματείου «ΕΛΠΙΔΑ - Σύλλογος Φίλων Παιδιών με καρκίνο».[61] Στις 27 Ιανουαρίου, η Μαριάννα Βαρδινογιάννη ανακήρυξε τη Μαρινέλλα ως «Καλλιτέχνη για την ΕΛΠΙΔΑ» δια βίου, απονέμοντας της τιμητική πλακέτα για την προσφορά της στο έργο του Συλλόγου. Το γεγονός έλαβε χώρα στο Αμφιθέατρο Ογκολογικής Μονάδας Παίδων του Σωματείου, στο πλαίσιο κοινής συνέντευξης τύπου για τις παραστάσεις.[62].
Το εξώφυλλο του άλμπουμ «Η αγάπη μας», Φεβρουάριος του 1985.
1964: Καζαντζίδης & Μαρινέλλα - Μεγάλες επιτυχίες
1965: Χρυσός δίσκος Καζαντζίδη & Μαρινέλλας
1967: Αναπολώντας με τον Στέλιο Καζαντζίδη και την Μαρινέλλα
1969: Σταλιά - σταλιά
1969: Καζαντζίδης & Μαρινέλλα
1969: Όταν σημάνει Εσπερινός
1970: Ένα τραγούδι είν' η ζωή μου
1970: Kazantzidis & Marinella sing Greek songs
1971: Μαρινέλλα (Ένας μύθος)
1974: Μαρινέλλα για πάντα (Κύπρος)
1974: Μαρινέλλα & Βοσκόπουλος
1974: Μαρινέλλα & Τόλης Βοσκόπουλος - Εγώ και 'συ
1975: Μαρινέλλα για πάντα
1976: Άλλη μια φορά
1977: Μαρινέλλα & Αθηναίοι
1978: Η Μαρινέλλα του σήμερα
1980: Η Μαρινέλλα σε τραγούδια της Βέμπο
1981: Μαρινέλλα (Για σένανε μπορώ)
1983: Για σένα τον άγνωστο
1985: Η αγάπη μας
1987: Μαρινέλλα & Κώστας Χατζής - Συνάντηση
1989: Είσαι μια θύελλα
1990: Λέγε μου «Σ' αγαπώ»
1991: Καζαντζίδης & Μαρινέλλα - Τα τραγούδια της Αμερικής
1992: Η Μαρινέλλα τραγουδά Μίμη Πλέσσα
1992: Η Μαρινέλλα τραγουδά Μεγάλες Κυρίες
1993: Το ξημέρωμα του έρωτα
1994: Η Μαρινέλλα τραγουδά Χατζηνάσιο
1995: Τα πρώτα μου τραγούδια (1967 - 1970)
1996: Τα πρώτα μου τραγούδια no. 2 (1971 - 1974)
1997: Για πρώτη φορά
1997: Τραγούδια από τις 45' στροφές
2005: Τίποτα δεν γίνεται τυχαία
1972: Μια βραδιά με την Μαρινέλλα
1973: Μια βραδιά με την Μαρινέλλα no. 2
1976: Μαρινέλλα & Κώστας Χατζής - Ρεσιτάλ
1980: Μαρινέλλα & Κώστας Χατζής - Το ταμ ταμ
1998: Η Μαρινέλλα τραγουδά και θυμάται
1999: Με βάρκα το τραγούδι
2003: Μαρινέλλα & Γιώργος Νταλάρας - Μαζί
2007: Μαρινελλα & Αντώνης Ρέμος - Live
1971: Ένα καράβι γεμάτο τραγούδια
1995: Η πρόβα του νυφικού
1995: Γοργόνες και μάγκες
2000: Ύστερα ήρθαν οι μέλισσες
1962: Μίκης Θεοδωράκης - Ελληνική σερενάτα
1963: Κώστας Βίρβος no. 1 - Πίκρες και χαρές
1963: Μίκης Θεοδωράκης no. 1
1963: Holiday in Greece
1965: Stelios Kazantzidis sings
1965: The voice of Stelios Kazantzidis
1965: Στέλιος Καζαντζίδης no. 2
1965: Βασίλης Τσιτσάνης - Συννεφιασμένη Κυριακή
1965: Μάνος Χατζιδάκις - Πρώτη εκτέλεση
1965: Χρήστος Λεοντής - Καταχνιά
1965: Στέλιος Καζαντζίδης no. 3
1965: Τραγούδια της ξενιτιάς
1965: Δώδεκα μεγάλες επιτυχίες του Μίκης Θεοδωράκη
1965: Στέλιος Καζαντζίδης - Τραγουδήστε μαζί μου
1965: Ρετσίνα και μπουζούκι no. 3
1966: Χρήστος Λεοντής - Ανάσταση ονείρων
1970: Στέλιος Καζαντζίδης - Στιγμές
1970: V Festival Internacional Da Canção Popular - Rio (Parte Internacional)
1971: 12 Σύγχρονα λαϊκά χρώματα
1971: Χρήστος Λεοντής - Δώδεκα παρά πέντε
1972: Στέλιος Καζαντζίδης no. 4
1972: Το 13άρι της επιτυχίας
1974: Μίκης Θεοδωράκης no. 2
1974: Κρυφά Μηνύματα 1967 - 1974
1974: Στέλιος Καζαντζίδης no. 5
1975: Τόλης Βοσκόπουλος - Εγώ τι έχω και τι θα 'χω
1976: Τόλης Βοσκόπουλος - Σμυρναΐικα και λαϊκά
1976: Το 13άρι της επιτυχίας Νο5
1976: Τόλης Βοσκόπουλος - Όταν τραγουδώ
1976: Στέλιος Καζαντζίδης no. 6 · Μαρινέλλα
1976: Μίκης Θεοδωράκης - Πολιτεία
1976: Επιτυχίες με τους: Νο5
1977: Νάσος Παναγιώτου - Ήλιε μεγάλε
1977: Ο Καζαντζίδης σε Δημοτικά τραγούδια
1977: Δημοτική ανθολογία no. 3
1977: Στέλιος Καζαντζίδης no. 8
1978: Στέλιος Καζαντζίδης - Μοναξιά μου
1978: Τόλης Βοσκόπουλος - Τραγούδα θεατρίνε!
1979: Άκης Πάνου - Άσε με ζωή
1980: Τόλης Βοσκόπουλος - 80
1980: 30 μεγάλες επιτυχίες
1980: Το 13άρι της επιτυχίας Νο9
1981: Γιάννης Καλατζής - Για όλους
1981: Βοσκόπουλος - Καρδιά μου μόνη
1981: Στέλιος Καζαντζίδης 1953-60
1981: Στέλιος Καζαντζίδης 1961-63
1982: Τόλης Βοσκόπουλος - Δεν θέλω να θυμάμαι
1982: Ο Στέλιος Καζαντζίδης τραγουδά Μπάμπη Μπακάλη
1982: Στέλιος Καζαντζίδης - Η μεγαλύτερες επιτυχίες του
1982: Επιτυχίες του σήμερα Νο1
1983: Επιτυχίες του σήμερα Νο2
1983: Γιάννης Σπάρτακος - 50 Χρόνια τραγούδι
1983: Τα 14 χασάπικα του χθες και του σήμερα
1983: 30 Χρυσές επιτυχίες του Μίκης Θεοδωράκη no. 2
1983: 30 Χρόνια Καλδάρας no. 2
1984: Μάνος Χατζιδάκις - 30 Σπάνιες ερμηνείες no. 2
1984: Στέλιος Καζαντζίδης - Ανέκδοτα τραγούδια στις 33' στροφές
1984: Αντώνης Καλογιάννης - Μικρά ερωτικά
1985: Κώστας Βίρβος - Τέσσερις δεκαετίες
1985: Στέλιος Καζαντζίδης - Μια γυναίκα έφυγε (Ανέκδοτα τραγούδια στις 33' στροφές)
1985: Στέλιος Καζαντζίδης για πάντα no. 1 (Ιστορικές ηχογραφήσεις 1952 - 1963)
1985: Μίκης Θεοδωράκης & Μάνος Χατζιδάκις - Συναυλίες 1961 (Live)
1985: Ο Μίκης Θεοδωράκης στο Κεντρικόν (Live)
1985: Τα λαϊκά της νύχτας (Athens by night)
1985: Αντώνης Καλογιάννης - Και που λες ευτυχία
1985: Για τα παιδιά (Maxi single)
1986: Στέλιος Καζαντζίδης για πάντα no. 2 (Ιστορικές ηχογραφήσεις 1952 - 1963)
1986: Στέλιος Καζαντζίδης - Τώρα
1987: Τάκης Μπουγάς - Ρινγκ
1987: Μανώλης Χιώτης - Το 10 το καλό
1988: Ο Γιάννης Μαρκόπουλος στον Ελληνικό κινηματογράφο
1988: Γιάννης Πάριος - Πιστός
1988: Όλα για δύο
1989: ΜΙΝΟΣ '90 - Τα σουξέ είναι εδώ
1989: 30 χρόνια Κολούμπια
1990: Κλήσεις, προκλήσεις, προσκλήσεις
1990: Στέλιος Καζαντζίδης - Ανέκδοτα τραγούδια στις 33' στροφές nο. 3
1990: Γρανίτα από σουξέ
1990: Πρώτα απ' όλα
1991: Επιτυχίες 20 αστέρων
1991: Λόττο στα σουξέ
1992: Ραντεβού με τις επιτυχίες
1993: Σαν παλιό σινεμά
1995: Εν πλω (Υπουργείο Εμπορικής Ναυτιλίας)
1995: Χρυσή δισκοθήκη 1974
1995: Χρυσή δισκοθήκη 1976
1995: Χρυσή δισκοθήκη 1988
1995: Χρυσή δισκοθήκη 1989
1995: Χρυσή δισκοθήκη 1990
1995: Τα πρώτα απ' όλα
1996: Μπάμπης Μπακάλης - Μεγάλες επιτυχίες
1996: Στέλιος Καζαντζίδης - Τραγούδια από τις 45' στροφές
1997: Γιώργος Ζαμπέτας - Τραγούδια από τις 45' στροφές
1997: Στέλιος Καζαντζίδης - Τραγούδια από τις 45' στροφές no. 2
2000: Στέλιος Καζαντζίδης - Τραγούδια από τις 45' στροφές no. 3
2002: Ο Στέλιος Καζαντζίδης τραγουδά Μανώλη Χιώτη
2002: Μίμης Πλέσσας - Ιωβηλαίον (Live)
2004: Μίκης Θεοδωράκης - Φως (The Official ATHENS 2004 Olympic Game Greek Album)
2005: Αντώνης Ρέμος - Σαν άνεμος
2006: Δεν ξέρω πόσο σ' αγαπώ - Αφιέρωμα στην Βίκυ Μοσχολιού (Live)
2006: Στέλιος Καζαντζίδης - Τα κινηματογραφικά
2006: 40 Χρόνια Δημήτρης Μητροπάνος
2008: Μάνος Χατζιδάκις - 100 τραγούδια (Ηχογραφήσεις 1955 - 1972)
2008: Θα πιω απόψε το φεγγάρι - Αφιέρωμα στον Λευτέρη Παπαδόπουλο (Live)
2008: Μπάμπης Μπακάλης - 40 Μεγάλες επιτυχίες
2008: Χρονικό του λαϊκού τραγουδιού 1958
2010: Στέλιος Καζαντζίδης - Λαϊκό τραγούδι (National Geographic)
2012: Νατάσα Θεοδωρίδου - Απέναντι
2014: Γιώργος Θεοφάνους - Τραγουδώ το νησί μου (Live)
2015: Λάκης Παπαδόπουλος - Παιχνίδια αγάπης
2015: Γιώργος Θεοφάνους - Χοές
1974: Τα ωραιότερα τραγούδια μου
1978: Τα πρώτα μου τραγούδια
1982: 15 Χρόνια Μαρινέλλα
1987: 14 Από τα ωραιότερα τραγούδια μου
1988: Marinella for ever
1988: Μια βραδιά με την Μαρινέλλα (1972 - 1973)
1988: Για πάντα (Τα ερωτικά)
1992: Μαρινέλλα & Αντώνη Καλογιάννης - Συναισθήματα
1993: Στέλιος Καζαντζίδης & Μαρινέλλα - Οι μεγάλες ερμηνείες
1993: Μαρινέλλα & Τόλης Βοσκόπουλος - Εγώ κι’ εσύ (Όλες οι μεγάλες επιτυχίες)
1995: Στέλιος Καζαντζίδης & Μαρινέλλα - Οι μεγάλες επιτυχίες
1996: Η Μαρινέλλα τραγουδά Γιώργο Ζαμπέτα και Άκη Πάνου
1996: Η Μαρινέλλα τραγουδά Μίμη Πλέσσα και Γιάννη Σπανό
1996: Τα 45άρια της Μαρινέλλας
1996: Η μεγάλη κυρία του Ελληνικού τραγουδιού
1996: Μαρινέλλα & Κώστας Χατζής - Συνάντηση για ρεσιτάλ
1997: Στέλιος Καζαντζίδης & Μαρινέλλα - Η πρώτη αγάπη σου είμαι εγώ
1997: Μαρινέλλα & Τόλης Βοσκόπουλος - Μ' έμαθες ν' αγαπώ
1997: Μαρινέλλα & Κώστας Χατζής - Ρεσιτάλ για δυο (1976 - 1980)
1997: Η φωνή και ο μύθος - 30 Χρόνια τραγούδι (1967 - 1997)
1998: Η Μαρινέλλα σε απρόβλεπτες ερμηνείες
1998: Τα αγαπημένα (Δίφωνο)
1999: Τα τραγούδια μου (Diva)
2000: Τα μεγάλα τραγούδια
2001: Μαρινέλλα & Κώστας Χατζής - Τα τραγούδια του αιώνα
2001: Μαρινέλλα (Delta club)
2001: Οι μεγαλύτερες επιτυχίες της
2003: Μαρινέλλα - Μια αγκαλιά τραγούδια
2005: Εγώ (The very best of EMI years) 1957 - 1995
2005: Μαρινέλλα (Digitaly remastered)
2006: Στέλιος Καζαντζίδης & Μαρινέλλα - Αστέρια του Ελληνικού τραγουδιού
2006: Στέλιος Καζαντζίδης & Μαρινέλλα - Οι τελευταίες κοινές ηχογραφήσεις
2006: Τα λόγια είναι περιττά - 50 χρόνια τραγούδι (1956 - 2006)
2007: Τραγούδια από τον κινηματογράφο και το θέατρο
2008: Η φωνή και ο μύθος
2009: Τα τραγούδια μιας ζωής
ΙΙΙ F.I.C. Festival Internacional Da Canção 1968 Rio.
2004 - Ολυμπιακοί Αγώνες, Αθήνα 2004.
Ο παρακάτω πίνακας είναι μια καταγραφή με όλες τις εμφανίσεις της Μαρινέλλας σε κινηματογραφικές ταινίες του ελληνικού κινηματογράφου (συνολικά 18), από το 1960 μέχρι το 1966 με τον Στέλιο Καζαντζίδη και από το 1967 μέχρι το 1970 μόνη της.
«Για 'μας ποτέ μην ξημερώσει», «Ζιγκουάλα», «Αλλάξανε τα πράγματα»
ΚΛΑΨΕ, ΦΤΩΧΗ ΜΟΥ ΚΑΡΔΙΑ
«Φεύγω με πίκρα στα ξένα»
ΠΑΙΞΕ, ΜΠΟΥΖΟΥΚΙ ΜΟΥ ΓΛΥΚΟ
«Φεύγω με πίκρα στα ξένα»
ΑΦΗΣΤΕ ΜΕ ΝΑ ΖΗΣΩ
«Εμείς μαζί θα ζήσουμε»
«Ποιος δρόμος είναι ανοιχτός»
«Μες στης αγάπης μας το τζάκι», «Τώρα που σ' έχω ανάγκη»
«Να φύγω, να φύγω», «Προδομένες καρδιές»
«Ορκίζομαι στην αντρική τιμή μου»
ΔΕΝ ΜΠΟΡΟΥΝ ΝΑ ΜΑΣ ΧΩΡΙΣΟΥΝ
ΟΙ ΑΓΓΕΛΟΙ ΤΗΣ ΑΜΑΡΤΙΑΣ
«Να φύγω, να φύγω»
«Δώσ' μου αγάπη», «Είμαι χαρτορίχτρα φίνα»
Ο ΠΙΟ ΚΑΛΟΣ Ο ΜΑΘΗΤΗΣ
«Άνοιξε πέτρα», «Άνοιξε πέτρα (Μπάτε κορίτσια στο χορό)»
«Αστέρι στο παράθυρο», «Δυο αδέρφια»
«Δώσ' μου τ' αθάνατο νερό», «Ζωγραφισμένα στο χαρτί», «Το μεγάλο φινάλε της Παριζιάνας»
ΚΡΙΜΑ ΤΟ ΜΠΟΙ ΣΟΥ
«Κρίμα το μπόι σου»
↑ 1,0 1,1 Ανακτήθηκε στις 9  Ιουνίου 2021.
↑ 2,0 2,1 Ηχητική καταγραφή της Μαρινέλλας εν έτει 1998: "Σε λίγες μέρες έχω τα γενέθλια μου… Γίνομαι 60!", στο δίσκο "Η Μαρινέλλα τραγουδά και θυμάται" / RCA, 1998
↑ 3,0 3,1 Αφιερωματικό βίντεο από την επίσημη σελίδα του Αρχείου της ΕΡΤ σε μέσο κοινωνικής δικτύωσης: "Σαν σήμερα, γεννήθηκε η μεγάλη ερμηνεύτρια Μαρινέλλα…", στις 19 Μαΐου 2022
↑ Από το βιβλίο του Ιάσονα Τριανταφυλλίδη "Άρχισαν τα όργανα" / Επιμέλεια: Ιάσων Τριανταφυλλίδης / Εκδόσεις ΑΜΜΟΣ, 2003
↑ Μαρινέλλα - Το πρώτο μου τραγούδι (13 Οκτωβρίου 2011) Αρχειοθετήθηκε 2013-03-13 στο Wayback Machine. Κείμενο: Θανάσης Γιώγλου
↑ Ο Καζαντζίδης στον κόσμο (16 Σεπτεμβρίου 2012) Αρχειοθετήθηκε 2013-03-14 στο Wayback Machine. Κείμενο: Βαγγέλης Αρναουτάκης
↑ Ένθετο του δίσκου "Στέλιος Καζαντζίδης - Τα κινηματογραφικά" / Επιμέλεια: Κώστας Μπαλαχούτης / EMI, 2006
↑ Συνέντευξη της Μαρινέλλα στον Θανάση Λάλα, εφημερίδα ΤΟ ΒΗΜΑ, 19 Δεκεμβρίου 1999
↑ Άγγελος Σέμπος: Τα τραγούδια μου είναι γραμμένα με λυρικό ρομαντισμό (25 Οκτωβρίου 2011) Αρχειοθετήθηκε 2012-04-15 στο Wayback Machine. Κείμενο: Τάσος Π. Καραντής
↑ Οπισθόφυλλο του δίσκου "Τραγούδια από τον Κινηματογράφο και το Θέατρο" / Επιμέλεια: Μάκης Δελαπόρτας / MINOS-EMI, 2007
↑ Από την αυτοβιογραφία του Γιώργου Ζαμπέτα "Βίος και Πολιτεία - Και η βρόχα έπιπτε στρέιτ θρου" / Επιμέλεια: Ιωάννα Κλειάσιου / Εκδόσεις ΝΤΕΦΙ, 1997
↑ Από το βιβλίο - αφιέρωμα "Μίμης Πλέσσας - Ένας δρόμος, χίλιες νότες" / Επιμέλεια: Μάκης Δελαπόρτας / Εκδόσεις ΑΓΚΥΡΑ, 2002
↑ Ένθετο συλλογής "Μαρινέλλα - Μια αγκαλιά τραγούδια" / Επιμέλεια: Ιάσων Τριανταφυλλίδης / MINOS-EMI, 2004
↑ Εισαγωγικό σημείωμα του δίσκου "Μαρινέλλα & Γιώργος Νταλάρας - Μαζί" / MINOS-EMI, 2003
↑ 15,0 15,1 15,2 15,3 15,4 Ένθετο του δίσκου "15 Χρόνια Μαρινέλλα" / PHILIPS, 1982
↑ Ραδιοφωνική συνέντευξη της Μαρινέλλας στον Ανδρέα Δημητρόπουλου και την Ρούλα Γεωργιάδου, Ράδιο Πρώτο, Κύπρος, 22 Σεπτεμβρίου 2011
↑ Φωτορεπορτάζ του Α. Νικολαράκη με τίτλο "Η Μαρινέλλα σε έγχρωμο «σόου» για την διεθνή TV" για το περιοδικό "Τηλεοπτικά Νέα (TV News)" / Κυκλοφορία: 17 Μαΐου 1970
↑ Billboard - Rio Song Festival (October 24, 1970) by Henry Johnston
↑ e-orfeas.gr / Χρήστος Λεοντής: 12 παρά 5 (29 Οκτωβρίου 2009) Αρχειοθετήθηκε 2010-12-16 στο Wayback Machine. Κείμενο: Κώστας Πατσαλής
↑ Billboard - Greek Act at MIDEM (February 3, 1973) by Nigel Hunter & Philip Palmer
↑ Συνέντευξη της Μαρινέλλα στην Τασούλα Επτακοίλη, εφημερίδα ΚΑΘΗΜΕΡΙΝΗ, 21 Σεπτεμβρίου 2009
↑ Ο μυστικός γάμος του Τόλη Βοσκόπουλου με τη Μαρινέλλα (17 Ιανουαρίου 2013) Αρχειοθετήθηκε 2013-06-03 στο Wayback Machine., Κείμενο: Ελευθέριος Καντεράκης
↑ Ένθετο του δίσκου "Η Μαρινέλλα τραγουδά και θυμάται" / Επιμέλεια: Λάμπρος Λιάβας / RCA, 1998
↑ Billboard - Marinella & The Athenians in London (May 28, 1977) by Lefty Kongalides
↑ Europa Ethnica (Τόμος 34), του Wilhelm Braumüller, 1977
↑ New York Magazine (στήλη "Around Town / Concerts") April 21, 1980
↑ Συνέντευξη του χορογράφου Δημήτρης Παπάζογλου στην Λουκίλα Καρρέρ - Πλέσσα για τη διαδικτυακή εκπομπή "Με το Λι και με το Λάμδα", τον Μάρτιο του 2015
↑ Συνέντευξη του Δημήτρη Παπάζογλου στην Λουκίλα Καρρέρ Πλέσσα, zougla.gr
↑ Λεοντής Χρήστος Αρχειοθετήθηκε 2012-07-31 στο Wayback Machine., musipedia.gr
↑ Greece - Athens Festival 1995, didaskalia.net
↑ Performance Title: Women's passions 1995[νεκρός σύνδεσμος], ancientgreekdrama.gr
↑ Ένθετο του δίσκου "Μαρινέλλα - Με βάρκα… το τραγούδι" / Επιμέλεια: Λάμπρος Λιάβας / RCA, 1999
↑ Ένθετο του δίσκου "Σταμάτης Κραουνάκης - Ύστερα ήρθαν οι μέλισσες" / RCA, 2000
↑ NEW YORK TIMES - Heartache And History In a Style Of the Greeks (April 3, 2003)
↑ Τιμητική βράβευση της Μαρινέλλα από τον Σύνδεσμο Φίλων Ευρωπαϊκής Ιδέας Αρχειοθετήθηκε 2011-09-29 στο Wayback Machine., επίσημη ιστοσελίδα, Μάρτιος 2007
↑ Τα βραβεία Αρίων τιμούν τη Μαρινέλλα, in.gr, 23 Οκτωβρίου 2007
↑ Η Μαρινέλλα ερμηνεύει «Ξύπνα Γληόρη» Άρθρο της εφημερίδας "Καθημερινή" Κύπρου, 30 Μαρτίου 2012
↑ Ας τραγουδήσουμε όλοι μαζί το νησί μας - 21 Μαρτίου 2014 από το Sigmalive.com
↑ Η ζωή της Μαρινέλλας έγινε μιούζικαλ, Άρθρο της Ναταλί Χατζηαντωνίου στην εφημερίδα «Ελευθεροτυπία» / Κυκλοφορία: 4 Μαρτίου 2010
↑ Άρθρο της Χρυσούλας Παπαϊωάννου, με τίτλο «Marinella mia», για την εφημερίδα «Ελευθεροτυπία» / Κυκλοφορία: 24 Μαρτίου 2010
↑ Το πιο λαμπρό αστέρι, Κριτική του Κώστα Γεωργουσόπουλου στην εφημερίδα «Τα Νέα» / Κυκλοφορία: 11 Οκτωβρίου 2010
↑ Κοινή συνέντευξη της Μαρινέλλας και της Νατάσας Θεοδωρίδου στην Σοφία Χουντάση για το ένθετο περιοδικό «People» της εφημερίδας «Το Πρώτο Θέμα» / Κυκλοφορία: 6 Νοεμβρίου 2011
↑ Άρθρο στην εφημερίδα «Ηaberler», στην τουρκική γλώσσα / Δημοσίευση: 19 Απριλίου 2013
↑ Στο δικό τους «Ρεσιτάλ», 37 χρόνια μετά Κοινή συνέντευξη της Μαρινέλλας και του Κώστα Χατζή στην Γιώτα Συκκά για την εφημερίδα «Η Καθημερινή της Κυριακής» / Κυκλοφορία: 13 Ιανουαρίου 2013
↑ Συνέντευξη της Μαρινέλλας στον Μάνο Τσιλιμίδη για το ένθετο περιοδικό «Reallife» της εφημερίδας «Realnews» / Κυκλοφορία: 22 Ιουνίου 2013
↑ Άρθρο της Νίνας Καγκελίδου, με τίτλο «Μια συναυλία γεμάτη συναίσθημα», για την ιστοσελίδα «Arive.gr» / Δημοσίευση: 15 Ιουλίου 2013
↑ Συνέντευξη της Μαρινέλλας στην δημοσιογράφο Αναστασία Κούκα για την εφημερίδα «Έθνος της Κυριακής» / Κυκλοφορία: Κυριακή 9 Φεβρουαρίου 2014
↑ Άρθρο του Γιώργου Χαρωνίτη, με τίτλο «Η Μαρινέλλα συναντά τη Βέμπο», για το περιοδικό «Αθηνόραμα» / Κυκλοφορία: 13 Φεβρουαρίου 2014
↑ Άρθρο του Γιώργου Παπανικολάου, με τίτλο «Η Μαρινέλλα συναντά τη Σοφία Βέμπο και η φινέτσα το καλό θέατρο», για την ιστοσελίδα «Thesout.gr» / Κυκλοφορία: 6 Μαρτίου 2014
↑ Συνέντευξη της Μαρινέλλας στην Αντιγόνη Καράλη για την εφημερίδα «Το Έθνος» / Κυκλοφορία: Τετάρτη 15 Ιουλίου 2015
↑ Άρθρο του Γιώργου Χαρωνίτη, με τίτλο «Σημειώσεις από μια πρόβα», για το περιοδικό «Αθηνόραμα» / Κυκλοφορία: 14 Ιουλίου 2015
↑ Άρθρο - κριτική του Δημήτρη Δουλγερίδη, με τίτλο «Η Σονάτα της Μαρινέλλας», στην εφημερίδα «Τα Νέα» / Κυκλοφορία: 5 Σεπτεμβρίο 2015
↑ Άρθρο της Χαράς Μαρτζούκου για την Κερκυραϊκή εφημερίδα «Καθημερινή ενημέρωση» / Κυκλοφορία: Τετάρτη 6 Απριλίου 2016
↑ Συνέντευξη της Μαρινέλλας στην Τασούλα Επτακοίλη, με τίτλο «Η Μαρινέλλα αλλιώς», για το ένθετο περιοδικό «Κ» της εφημερίδας «Η Καθημερινή» / Κυκλοφορία: 10 Απριλίου 2016
↑ Ρεβεγιόν με τη Μαρινέλλα, Άρθρο της Ματούλας Κουστένη για την «Εφημερίδα των Συντακτών» / Δημοσίευση: Τρίτη 6 Δεκεμβρίου 2016
↑ Κοινή συνέντευξη της Μαρινέλλας, του Αντώνη Ρέμου και του Χρήστου Νικολόπουλου στον Βασίλη Μπουζιώτη για την ιστοσελίδα «Real.gr» / Δημοσίευση: 10 Σεπτεμβρίου 2016
↑ Και τώρα οι τρεις τους, Άρθρο της Ματούλας Κουστένη για την «Εφημερίδα των Συντακτών» / Δημοσίευση: 4 Ιουνίου 2017
↑ Τρία κορίτσια ξεσηκώνουν το «Γκάζι LIVE», Άρθρο του Νίκου Βουλαλά για την ιστοσελίδα «Athinorama.gr» / Δημοσίευση: 17 Ιανουαρίου 2018
↑ Συνέντευξη της Μαρινέλλας στους Στέφανο Διαμαντόπουλο και Πέτρα Καρυώτη Αρχειοθετήθηκε 2020-06-10 στο Wayback Machine., για την εφημερίδα «ThessNews» / Κυκλοφορία: 17 Νοεμβρίου 2018
↑ Συνέντευξη της Μαρινέλλας στον δημοσιογράφο Γιάννη Νένε για την εφημερίδα «AthensVoice» / Κυκλοφορία: 28 Φεβρουαρίου 2019
↑ Η Μαρινέλλα τραγούδησε για την «ΕΛΠΙΔΑ» και αποθεώθηκε από το κοινό, Άρθρο της Μαργαρίτας Πουρνάρα για την εφημερίδα «Η Καθημερινή» / Κυκλοφορία: Πέμπτη 6 Φεβρουαρίου 2020
↑ Η Μαρινέλλα ενώνει τις δυνάμεις της με την «ΕΛΠΙΔΑ», Άρθρο της εφημερίδας «Το Βήμα» / Δημοσίευση: 27 Ιανουαρίου 2020
Ένθετο του δίσκου "Η Μαρινέλλα τραγουδά και θυμάται" / Επιμέλεια: Λάμπρος Λιάβας / RCA, 1998
Ένθετο συλλογής "ΜΑΡΙΝΕΛΛΑ / Τα λόγια είναι περιττά - 50 Χρόνια Τραγούδι (8 CDs Boxset) / Επιμέλεια: Γιώργος Π. Τσάμπρας / UNIVERSAL 1715636, 2006
Ένθετο συλλογής "ΜΑΡΙΝΕΛΛΑ - Μια αγκαλιά τραγούδια / Επιμέλεια: Ιάσων Τριανταφυλλίδης / MINOS-EMI 5807532, 2004
ΜΑΡΙΝΕΛΛΑ-MARINELLA F.Club in Pathfinder
Μαρινέλλα: Η αυθεντική καλλιτέχνιδα! (21 Μαρτίου 2009) Αρχειοθετήθηκε 2013-06-18 στο Wayback Machine. Κείμενο: Κώστας Πατσαλής
Marinella in Music Corner (Ιανουάριος 2007) Επιμέλεια: Χριστιάννα Παντελάτου
Τα Wikimedia Commons έχουν πολυμέσα σχετικά με το θέμα
ΜΑΡΙΝΕΛΛΑ - Διαδικτυακό Αφιέρωμα
Αναχώρηση της τραγουδίστριας ΜΑΡΙΝΕΛΛΑΣ, για το ΜΠΡΑΪΤΟΝ της ΜΕΓΑΛΗΣ ΒΡΕΤΑΝΙΑΣ για να συμμετάσχει στο Διαγωνισμό Τραγουδιού της ΓΙΟΥΡΟΒΙΖΙΟΝ (EUROVISION) με το τραγούδι: «Λίγο κρασί, λίγο θάλασσα. . . ». (Αρχείο ντοκιμαντέρ της ΕΡΤ)